NaiveNeuron/SloPal huggingface dataset:
Novotný, Viliam, poslanec NR SR (2014-10-21):
Ďakujem pekne za slovo. Ja som chcel aj vystúpiť ako ústne prihlásený, ale myslím si, že vystúpenie pána poslanca Přidala povedalo mnohé z toho, čo som chcel ja, aj keď som nemal taký list ako pomôcku k tomu. To prvé, čo chcem povedať, my sme na výbore pre zdravotníctvo o tom diskutovali, o tomto poslaneckom návrhu zákona. A súhlasím s pánom poslancom Přidalom, že by sme možno mali vyzdvihnúť a podčiarknuť dobrý úmysel. Určite je tu dobrý úmysel. A, viete, môžeme sa trošku vysmievať z toho, že či to takto je možné riešiť v praxi, ale pozrite sa, nie raz a nie dvakrát sme v tejto snemovni novelizovali zákon o ochrane nefajčiarov, a ten prístup je rovnaký. Chceme komplikovať fajčiarom prístup k fajčeniu a prístup k tabakovým výrobkom a tým chrániť, aj tým chrániť nefajčiarov. Podobný je prístup povedzme v krajinách, kde je čiastočná prohibícia, v Škandinávii, k alkoholickým nápojom. No fľašu pálenky si nemôžte len tak kúpiť v potravinách vo Švédsku. Je na to špecializovaný obchod, kde sa k tomu môžete dostať. Pani navrhovateľka prichádza s tým, že keď sťažíme prístup k takýmto nezdravým potravinám a nápojom deťom, ktoré chodia do školy, tak ich do určite miery budeme chrániť. Áno, tá druhá strana je presne tá, o ktorej hovoril pán poslanec Přidal, že buď im mama zabalí tú čokoládovú tyčinku k desiate alebo si ju kúpia v potravinách naproti základnej škole. A tretí rozmer celého problému je ten, ktorý takisto pomenoval pán poslanec vo svojom vystúpení, a to je tá skutočnosť, že za nejakých podmienok tam prišli živnostníci, ktorí tam prevádzkujú ten bufet, a keď im takýmto radikálnym spôsobom z kroka na krok obmedzíte sortiment, ktorý predávajú, tak oni s veľkou pravdepodobnosťou skrachujú a nebudú tam, alebo odídu a nebude tam vôbec žiadny bufet. Takže hľadať tú mieru vyváženia nie je jednoduché, ale dobrý ú... (Prerušenie vystúpenia časomerom.)
Šudík, Tomáš, poslanec NR SR (2023-02-14):
Ďakujem za slovo. Začnem od konca. Pán Mizík, teda vlastne ja nemôžem reagovať na faktickú poznámku pána Mizíka, ospravedlňujem sa, tak vystúpim v záverečnom slove. Ale na pána Suju, začnem od konca. Tak pokiaľ tí hadi spadajú pod reguláciu CITES, tak áno, bude sa to vzťahovať aj na nich. Ja som žiadneho hada, ktorý spadal pod kategóriu CITES (povedané so smiechom), nechoval, takže na mňa sa to vzťahovať nebude. A tá prvá otázka bola, áno, som sa, ospravedlňujem sa, pomýlil som. Ušetrí to finančné prostriedky občanom Slovenskej republiky a tuším aj v dôvodovej správe tam v stanovisku je vyčíslené, ak sa, ak sa nemýlim, ak nie, tak vám to potom dodám.
Dostál, Ondrej, poslanec NR SR (2021-07-02):
Ďakujem kolegom za reakcie. Pán poslanec Pollák, no pre mňa tá debata, ktorú sme mali v rámci koalície, v rámci druhého čítania, ako bola takou veľkou ukážkou toho, ako by to mohlo fungovať v rámci vládnej koalície aj v iných prípadoch, lebo mali sme rôzne názory, snažili sme sa tie názory zladiť. Niekde sa nám to podarilo, niekde nie. Našli sme nejaký, nejaký kompromis, s ktorým asi nie sme všetci úplne spokojní, ale, ale je to, je to umenie možného a nejaká snaha dohodnúť sa, prispieť k zlepšeniu fungovania fondu prevážila, že sme našli, našli nejaký spoločný prienik a máme zároveň aj ochotu venovať sa tej téme ďalej a naďalej tie nastavenia a pravidlá vylepšovať. Pani poslankyňa Pleštinská, ten návrh sa netýka spôsobu rozhodovania ani, ani nejakej administratívnej záťaže, čiže v tomto ohľade tam nenastáva žiadna zmena. Ten návrh zákona, ako sme sa aj s kolegom Pollákom snažili vo svojich vystúpeniach upozorniť, sa týka kreovania odborných rád, predovšetkým drvivá väčšina toho, toho návrhu sa týka spôsobu vytvárania odborných rád, a teda uplatňovania toho samosprávneho momentu, keď menšiny samé sa majú podieľať na rozhodovaní o tom, ako budú ich kultúrne aktivity podporované zo štátneho rozpočtu. A súhlasím, že, že by to nemalo byť príliš komplikované, tie, ten spôsob získavania žiadostí, alebo teda posudzovania žiadostí. Ale zasa to má dve strany mince, že zase aby sme vedeli transparentne rozhodovať a vybrať tých najlepších, tak istá miera záťaže tam, samozrejme, byť musí, ale treba nájsť medzi tým ten správny balans.
Hrnčiar, Andrej, podpredseda NR SR (2018-02-13):
Prosím, prezentujme sa a hlasujme. (Hlasovanie.) Prítomných 140, za 34, proti 28, zdržalo sa 76, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz budeme hlasovať o bode 56 programu, je to prvé čítanie o návrhu skupiny poslancov na vydanie zákona, ktorým sa mení a dopĺňa školský zákon (tlač 830). Prosím spravodajcu z výboru pre vzdelávanie, vedu, mládež a šport poslanca Ľudovíta Gogu, aby hlasovanie uviedol. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 830.]
P. Paška, predseda NR SR: (2009-12-02):
(Hlasovanie.) 131 prítomných, 77 za, 50 sa zdržalo, 4 nehlasovali. Návrh zákona sme postúpili do druhého čítania. Ďalej.
Jurinová, Erika, podpredsedníčka NR SR (2013-03-19):
Ďakujem, pán minister. Dávam slovo spoločnému spravodajcovi z výboru pre hospodárske záležitosti poslancovi Michalovi Bagačkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Petro, František, poslanec NR SR (2013-10-29):
Pán predseda, dajte, prosím, hlasovať o zákone ako o celku s odporúčaním gestorského výboru schváliť.
Žiga, Peter, podpredseda NR SR (2024-06-26):
Dobrý deň, kolegyne, kolegovia, budeme pokračovať v rozprave o tlači 184. Ďalší v rozprave vystúpi pán Július Jakab.
Osuský, Peter, poslanec NR SR (2019-01-29):
Ďakujem pekne. Pani ministerka priniesla produkt, ktorý by bežná ľudová reč označila niečím ako niečo, čím sa pokúša vytrieť zrak. Starí latiníci by povedali „ut aliquit fieri videatur“, aby bolo dačo vidno, že niečo robíme. A hlavná postava Lampedusovho románu Gepard hovorí o takejto činnosti. Treba niečo zmeniť, aby všetko ostalo po starom. Chcem teda povedať, že toto, čo sa deje, je samozrejme bezzubé, neškodné a ako pani ministerka pekne naznačila, slovensky špecifické. V Spolkovej republike, v krajine s univerzitnou a civilizačnou tradíciou značne dlhšou, ako je naša a aj značne hlbšou, nebol problém odňať ministrovi obrany Nemecka titul nadobudnutý podvodom. U nás sa to nestane, lebo máme špecifiká. Problémom je, keď členka akadémie vied povie tvárou v tvár akademickej obci, že to boli také časy. No ja som robil svoju dizertáciu, čo je trošku iná vec, pán predseda parlamentu si to poplietol, keď hovoril o doktorandskom štúdiu. Toto nebolo doktorandské štúdium za účasti akademika SAV v posudzovateľskej komisii a asi šiestich univerzitných profesorov a nemohol som tam mať žiadne podvody. Takže boli i také časy, že to nešlo, ale ak z úst ministerky zaznie, že také časy boli, tak to vydáva hádam svedectvo aj o jej tituloch a tituloch iných ľudí... (Prerušenie vystúpenia časomerom.)
Bugár, Béla, podpredseda NR SR (2016-04-28):
Ďakujem, pán minister. Ďalšiu otázku položil pán poslanec Fecko, a to ministerke pôdohospodárstva a rozvoja vidieka, ale pani ministerka tu nie je, ju zastupuje pán minister dopravy, výstavby a regionálneho rozvoja, pán minister Brecely. Nech sa páči, otázka znie: „Aký je súčasný reálny stav pri riešení reštitučných nárokov v bývalom vojenskom obvode Javorina? Malo by byť vyčlenených 800-tisíc eur na vypracovanie zjednodušených registrov v roku 2015 a 2016. Čerpajú sa?“ Nech sa páči, máte päť minút na odpoveď.
Laššáková, Jana, podpredsedníčka NR SR (2015-05-06):
Na vystúpenie pána poslanca nie sú žiadne faktické poznámky. Nech sa páči, pani poslankyňa Mezenská, máte slovo.
P. Hrušovský, predseda NR SR: (2005-12-13):
(Hlasovanie.) 140 prítomných, 55 za, 27 proti, 39 sa zdržalo, 19 nehlasovalo. Návrh sme neschválili. Nech sa páči.
Laurenčík, Milan, podpredseda NR SR (2022-05-06):
Toto bola písomná časť rozpravy, teraz sa pýtam, či sa hlási do rozpravy niekto ústne. Končím možnosť prihlásiť sa. Prihlásil sa pán poslanec Viskupič do rozpravy? Počkáme. Nefunguje vám karta? Skúste vytiahnuť. Končím možnosť prihlásiť sa. Do rozpravy sa prihlásili traja páni poslanci. Ako prvý pán Tomáš Taraba.
T. Cabaj, poslanec: (2004-05-26):
M. Abelovský, poslanec: Ináč to je pravda, že nemám také splnomocnenie. Nemám.
Goga, Ľudovít, poslanec NR SR (2020-03-20):
Sľubujem. (Potlesk.)
P. Frešo, poslanec: (2007-09-19):
Prvá časť bola tá, kde vlastne nejakým spôsobom zhadzoval súkromné vlastníctvo a korporatívne vlastníctvo, to je to isté, kde majú ľudia uložené svoje súkromné účty, na ktorých si sporia, a glorifikoval štátne vlastníctvo. Ja, samozrejme, ako predkladateľ tohto zákona hovorím, áno, tento zákon je proti podobným ľuďom, ako je pán Číž, namierený, ktorí by chceli poštátniť tieto úspory obyvateľov. Áno, je to proti človeku, ktorý tu teraz stál, lebo ja s tým hlboko nesúhlasím, aby tieto prostriedky, ktoré sú dnes súkromné, ktoré dnes vlastní konkrétnych 1,6 mil. ľudí, prešli pod správu štátu. V druhej časti sa dotkol médií. Tu by som vás chcel upozorniť, že mediálny trh neformuje ani opozícia, ani koalícia, dokonca ani korporácie. Pán Číž má možnosť dnes si založiť blok na niektorom z portálov a svoje názory, ktoré sú tak atraktívne, alebo názory jeho priateľov tam môžu byť čítané prakticky za niekoľko desiatok minút, rád mu s tým pomôžem. A v tej tretej časti, kde vlastne hovoril o tom, že opozícia to znova predkladá a Smer sa k tomu nebude vyjadrovať alebo resp. že pri týchto vyjadreniach akože nie je sa k čomu vyjadrovať, to je skutočne, dámy a páni, obraz o tom, akým vy pristupujete k právam sporiteľov. A ľudia to vidia, ten názor si bezpochyby urobia. Ďakujem pekne.
M. Jureňa, minister pôdohospodárstva SR: (2007-06-21):
Ďalej, čo úplne a stále obchádzame, ja viem, že je to tak, názorne sa to dobre poukáže, 100 tisíc pokuta. Je to ľudský faktor. Hovoríte, vzatie jednej šišky – 100 tisíc korún pokuta. Tak pochopiteľne, vyhovuje to, je to názorný príklad, dobre sa týmto príkladom na to poukáže. Ale prečo sa na Spiši nepestujú zemiaky? Pán poslanec, bol si 4 roky ministrom, pán predseda SDKÚ chýba. Mám ja odpovedať na tú otázku? Veď viete dobre, prečo sa nepestujú. Nedejú sa obdobné veci v našich lesoch? I keď je skutočnosť, že tento zákon o lesných plodoch nehovorí. Čo sa týka zákona o lesoch, tak je realitou, že v roku 2005 po dlhom čase bol zákon o lesoch novelizovaný a je realitou, že sa teraz novelizuje. Ale práve, že sa reaguje na tie nedostatky, ktoré v roku 2005 zákon vytvoril a sám ste to, pán poslanec Simon, na príklade holorubov uviedli. Čiže, bolo potrebné veľmi rýchlo na niektoré konkrétne veci zareagovať a novou novelou ich upraviť. A súhlasím s tým, že určite na tomto zákone treba asi ďalej pracovať a dospieť k tomu, že možno postaviť úplne nový, na nových základoch, zákon o lesoch, kde by sa dôsledne a precízne konkrétne ustanovenia vyšpecifikovali. No a v žiadnom prípade nemôžem súhlasiť s tým, že členíme občanov na lepších a horších. Môžem jedine súhlasiť s tým, že občania môžu byť buď disciplinovaní, alebo nedisciplinovaní, resp. tí, ktorí dodržiavajú predpis a nedodržiavajú predpis. A na to sú konkrétni ľudia, ktorí v našich lesoch majú toto poslanie, aby kontrolovali, ako sa ľudia v týchto lesoch chovajú a či dodržiavajú predpisy v zmysle zákona. Ešte raz ďakujem všetkým tým, ktorí konštruktívne prispeli k zákonu o lesoch a ďakujem za vystúpenie. (Potlesk.)
Pčolinský, Peter, doterajší podpredseda NR SR (2023-10-25):
Pani poslankyňa Lucia Plaváková.
Hrnčiar, Andrej, podpredseda NR SR (2019-04-04):
Doplňujúca otázka, nech sa páči, pán poslanec.
P. Hrušovský, predseda NR SR: (2004-02-04):
návrh na vyslovenie súhlasu Národnej rady s dohovorom medzi vládou Slovenskej republiky a vládou Quebecu o sociálnom zabezpečení. Nech sa páči, pán minister.
Jarjabek, Dušan, poslanec NR SR (2015-04-17):
Pán Brocka, vy veľmi rád vykrikujete, keď vás niekto vyrušuje, a teraz vyrušujete vy mňa. (Reakcia z pléna.) A pán Lipšic, vy ste vtipný ako vždy... (Výkriky z pléna. Prerušenie vystúpenia predsedajúcou.)
Žiga, Peter, podpredseda NR SR (2024-01-11):
Pán poslanec Grendel.
Horváthová, Eva, poslankyňa NR SR (2021-11-26):
Ďakujem veľmi pekne za slovo. Pani poslankyňa Šebová, ja sa ti chcem veľmi pekne poďakovať, veľmi si vážim túto iniciatívu, viem, že pracuješ na nej už veľmi dlho a o to viac si vážim, že si ma prizvala k spolupráci v tejto problematike. Ty si práve tá osoba, ktorá ukazuje na to, ako by sa mal zákon podávať a akým spôsobom komunikovať. Išla si od, od úplných základov, to znamená od súhlasu pána ministra a zmapovaním situácie, ktorá je. Viem, že si si dala námahu a bola si v poisťovniach zisťovať, koľko takýchto osôb je, ako by to zaťažilo zdravotnícky systém a či je takýto návrh realizovateľný v praxi. Chcem ešte zdôrazniť, že tento návrh sme spolu aj párkrát trošku modifikovali aj vzhľadom na tieto konkrétne informácie tak, aby bol realizovateľný a vykonateľný v praxi, a zamerali sme sa teda na osoby, ktoré sú s ťažkým zdravotným postihnutím a nie sú schopné podpísať informovaný súhlas. To znamená, že to budú všetky deti s ťažkým zdravotným postihnutím a tie osoby, ktoré nie sú schopné podpísať informovaný súhlas. Vnímam tento návrh zákona ako taký prvý krok k tomu, aby sme sa tejto problematike venovali ďalej, aby sme nadviazali aj na ďalšie návrhy, ktoré tu boli v podobnom duchu už predložené, avšak zatiaľ nie je možné ich realizovať v praxi. Myslím si, že práve ťažko zdravotne postihnuté osoby, tak ako si to vysvetlila, potrebujú tú svoju blízku osobu, nielen aby tomu pacientovi pomohli, čo je, samozrejme, prvoradé, ale predovšetkým odbremenia aj zdravotnícky systém, čo v súčasnej dobe nedostatku zdravotných sestier, preťaženosti lekára môže len a len pomôcť. A keby náhodou takáto blízka osoba mala nejakým spôsobom narúšať tú zdravotnú starostlivosť, tak, samozrejme, jej prítomnosť sa na tú dobu preruší. Takže ešte raz veľmi pekne ďakujem a verím, že tento návrh dostane podporu tak... (Prerušenie vystúpenia časomerom.)
Goga, Pavol, poslanec NR SR (2012-08-02):
Ďakujem za slovo. Vážená pani podpredsedníčka, kolegyne, kolegovia, dovoľte mi, aby som prečítal zápisnicu o tajnom hlasovaní o návrhu na voľbu členov Správnej rady Ústavu pamäti národa, ktoré sa konalo dňa 2. augusta 2012. Na tajné hlasovanie o návrhu na opakovanú voľbu členov Správnej rady Ústavu pamäti národa bolo vydaných a poslanci si osobne prevzali 144 hlasovacích lístkov, teda na voľbe bolo prítomných 144 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na opakovanú voľbu členov Správnej rady Ústavu pamäti národa nula poslancov neodovzdalo hlasovacie lístky. Zo 144 odovzdaných hlasovacích lístkov bolo 8 neplatných a 136 platných. Podľa platných hlasovacích lístkov overovatelia zistili, že - za Jána Bicka za hlasoval 1 poslanec, proti 90, zdržalo sa hlasovania 45, - za Patrika Dubovského za 52 hlasovalo, proti hlasovalo 58, zdržalo sa 26, - za Mariána Gulu 31 hlasovalo za, proti 69, zdržalo sa hlasovania 36, - za Ondreja Hrivňáka 10 hlasovalo za, 87 proti, 39 sa zdržalo hlasovania, - za Jána Hrubého 66 hlasovalo za, proti hlasovalo 48, zdržalo sa hlasovania 22, - za Romana Lebedu hlasovalo za 68, hlasovalo proti 46, zdržalo sa hlasovania 22, - za Martina Slávika za hlasovalo 24, proti hlasovalo 77, zdržalo sa hlasovania 35. Na voľbu členov Správnej rady Ústavu pamäti národa je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní v opakovanej voľbe nebol nikto zvolený za člena Správnej rady Ústavu pamäti národa. Vykoná sa nová opakovaná voľba. Overovatelia ma poverili oznámiť výsledok hlasovania Národnej rady Slovenskej republiky. Ďakujem, skončil som.
M. Číž, podpredseda NR SR: (2008-01-30):
Dovoľte mi informovať vás, že sme si schválili v programe, že zajtra začíname ráno o 9.00 hodine bodmi 29 až 35, ktoré prednesie pán minister Počiatek, predpokladám, že v tej súvislosti sa prerokujú aj body 4, 5, 6, vzhľadom na to, že pán minister požiadal o úpravu programu vzhľadom na to, že má povinnosti v zahraničí, takže budeme rokovať o týchto bodoch v schválenom programe a potom pokračovať v rozprave o správe ministra hospodárstva. (Reakcia z pléna.) Schválili sme to hlasovaním, pán minister. Chápem vás úplne, ale, bohužiaľ, musí to byť, vtedy bolo treba protestovať. Veľmi pekne ďakujem. Prerušujem rokovanie, želám vám príjemný večer, do zajtra o 9.00 hodine dovidenia. (Prerušenie rokovania o 19.07 hodine.)
Kotleba, Marian, poslanec NR SR (2019-09-12):
Ďakujem za poznámky, kolegovia. Pán kolega Zelník, vy ste hovoril o alkohole, že štát ho vylučuje. No ja vám chcem pripomenúť, že práve súčasná vládna koalícia schválila to, že cyklisti môžu ísť na cestu aj pod vplyvom alkoholu. A keď triezvy vodič zrazí pripitého cyklistu, tak nikto nevie, na koho strane je zodpovednosť. To je obrovské riziko. Ale nie to som vám chcel povedať. Chcem vám povedať inú vec. Vylúčenie opitých vodičov z cestnej premávky predsa nikomu nespôsobuje trvalé následky. Ale ak budete mať záujem, my vás dovezieme do tých rodín, ktorých deti skončili na vozíku alebo ako ležiaci pacienti po podaní očkovacej látky. A môžte sa pozrieť na tie deti a posúdiť, či ich stav je lepší ako tie deti, ktoré mali mozgovú obrnu, lebo je to v podstate to isté, žiaľ. Chcem sa vás ešte spýtať, že aká je to tá antivakcinačná loby. Pretože mňa nikto za to, že tu hovoríme, čo si myslíme, neplatí, čo sa týka vakcinácie. Svoje dieťa, podobne ako kolega Schlosár a ďalší, som očkovať nedal a keď ho porovnám s deťmi, rovesníkmi na našej ulici alebo do škôlky, ktoré s ním chodili, tak je, chvalabohu, chvalapánubohu za to, je omnoho zdravšie to dieťa. Keď som s mojou manželkou mal ťažký zápal horných dýchacích ciest, v trojizbovom byte v Sásovej sme sa tlačili. Ja som zjedol troje antibiotík, žena dokonca štvoro, to dieťa neochorelo za štyri týždne, ako sme tam ležali. Nič sa mu nestalo. Ja som myslel, že umre na horúčku, ako sme mali my, štyridsiatky, a nič sa mu nestalo. Áno, boh je, chvalabohu, chvalabohu, hovorím aj ja. No a tretia vec a to asi nestihnem. Pani kolegyňa Smolíková, iné boli vakcíny z Chirany, si myslím, a iné sú dnes vakcíny, ktoré dovážame zo západu. Si zoberte, že akú dnes majú trvanlivosť tie vakcíny a akú mali trvanlivosť vtedy. Ale ja nie som na to odborník, ale jednoducho, keď vidíme všetky tie chemické látky a všetko to zloženie tých vakcín, nikto ani z tých, ktorí dnes hovoria, vakcíny sú super, by si to na lyžičku a do úst nedal. (Reakcie z pléna.)
Zmajkovičová, Renáta, podpredsedníčka NR SR (2013-05-30):
Pán poslanec Matovič.
Kaliňák, Robert, podpredseda vlády a minister vnútra SR (2013-12-03):
Viete, čo nechcem, vážený pán podpredseda, dámy, páni, nechcem, aby to bolo vyučovanie, ani o ničom inom. Ja len poviem, že, pán poslanec, pekne vás prosím, skúste si zistiť rozdiely o tom, akým spôsobom sa tu pohybujú občania tretích krajín, ako si môžete sem doviesť, nebudem menovať tie krajiny, nechcem nikoho uraziť, aby som tým naznačil, že sú chudobné, ale niekde z Ázie ste spomínali niekoľko stoviek ľudí, tak si zistite, ako to je možné. Pretože vy nevidíte rozdiel medzi azylovou procedúrou, migračným úradom a vôbec všetkými vecami, ktoré s tým súvisia, cudzineckou políciou, pobytom cudzincov a prihlasovaním sa cudzincov, ktorí legálne prišli na územie Slovenska, a pohyb cudzincov, ktorí sú legálne v Európskej únii a ktorí majú pravidlá tak, ako my môžme pracovať v ktoromkoľvek treťom štát, tak oni môžu pracovať v našom štáte, pretože máme Európsku úniu. A tí, čo raz majú také všeobecné povolenia, tak to platí. Potom máte tretie krajiny, ktoré majú nejaké presné pravidlá, podľa ktorých sa ku nám môžu dostať, a tie sú stále jedny z najtvrdších. Za to sme stále kritizovaní v Európskej únii a nijakým spôsobom to nepoľavujeme. Ale nie som tu nato, aby som vám vysvetľoval tieto základné rozdiely a učil vás, o čom to je. Až budete chcieť vystúpiť k nejakému zákonu, pekne vás poprosím, naozaj, podrobne si to naštudujte. Môžte aj bez toho vystúpiť, len tu nepoučujte všetkých o tom, keď vôbec netušíte, o čom hovoríte. Pretože to, čo vy hovoríte v Petržalke, my v Petržalke migračný ani azylový úrad nemáme. Takže neviem teraz presne, o čom hovoríte. Hovoríte o cudzineckej polícii? No to je ale iný zákon. To sú dve rozdielne veci, pán poslanec.
Jurinová, Erika, podpredsedníčka NR SR (2012-09-27):
Pán poslanec Brixi.
Jurinová, Erika, podpredsedníčka NR SR (2015-11-13):
Ďakujem, pani poslankyňa. Na vaše vystúpenie nie sú faktické poznámky. Dávam slovo ďalšiemu prihlásenému rečníkovi, ktorý v sále nie je, prepadá mu teda poradie. A nasleduje a zároveň dávam slovo pánovi poslancovi Danielovi Lipšicovi.
Kolesár, Juraj, poslanec NR SR (2017-05-17):
Janko, ešte by si mohol doplniť, že už konečne aby sme pochopili všetkých, že televízne stanice sú tu ako huby po daždi, všetky sú tu na biznis. Teda televízia tu nie je na to, aby pozerali sme relácie a súťaže, ale sú tu na to, aby sa vysielali reklamy. To ostatné, kúsky filmu či vedomostné súťaže tam sú len preto, aby medzitým boli reklamy. Kto toto nepochopí, tak stále bude nadávať, koľko je tam reklám. A kto to pochopí, tak vydrží bez televízie. A úplne na záver, príjem z reklám za rok 2015 podľa TNS je 935 miliónov eur.
Laššáková, Jana, podpredsedníčka NR SR (2014-11-09):
Pán poslanec, podľa rokovacieho poriadku máte reagovať na pani podpredsedníčku. Tak vás poprosím, aby ste neriešili pani poslankyňu Zmajkovičovú.
Číž, Miroslav, podpredseda NR SR (2015-06-24):
Pán Brocka, snažím sa vec pochopiť a byť objektívny. Teraz ste celý čas hovorili nie celkom priateľským spôsobom k navrhovateľovi. Takže poprosím pána navrhovateľa aj vás, aby ste držali etiku spolupráce medzi poslancami, tak ako ste podpredseda mandátového výboru, rovnako ja som tam istý čas, spolu sme pôsobili. Takže skúsme vzorovo ukázať, ako má vyzerať korektné rokovanie poslancov parlamentu.
Žiga, Peter, podpredseda NR SR (2023-12-13):
Pani poslankyňa Meš... pani poslankyňa Mesterová.
V. Veteška, podpredseda NR SR: (2005-07-06):
Nech sa páči.
Petrík, Simona, poslankyňa NR SR (2017-01-31):
Ďakujem pekne. Ja by som len chcela využiť tento procedurálny návrh, keďže nemám inú možnosť, dať do pozornosti to, že sme práve rozdali tým poslancom, ktorí nesúhlasia s jasličkovým zákonom, ktorý pán prezident vrátil, sme im rozdali kresby od detí z jasličiek, takže ich majú vlastne na stoloch na vyjadrenie protestu proti tomuto zákonu. Ďakujem.
Ďurica, Ondrej, poslanec NR SR (2022-12-08):
Ďakujem pekne. Takisto si veľmi vážim a oceňujem túto rozpravu a tento názor, pretože skutočne sme svedkami toho, ako sa sloboda slova neustále okliešťuje a ako sa vyvíjajú snahy o to, aby tu bola len jedna pravda, ktorá je prijateľná a každá diskusia a každý iný názor je dehonestovaný a jeho nositeľ je pomaly kriminalizovaný. Ja by som chcel, tak ako to tu odznelo, že v mnohých veľkých médiách sa v histórii ukázalo, že to, čo, to, čo ten mainstream jednoducho razil tú teóriu alebo tú jedinú pravdu, tak sa neskôr ukázala ako nepravda, ako doslova lož. Napriek tomu, že vďaka tejto lži sa uskutočnili mnohé útoky na krajiny, mnohé vojny boli takýmto spôsobom rozpútané. Spomeňme si len na propagandu o tom, že v Iraku sa nachádzajú zbrane hromadného ničenia a neskôr sa ukázalo, že to nie je pravda. A napriek tomu, napriek tomu táto nepravda mala za následok obrovskú tragédiu, obrovské straty na ľudských životoch, ale aj v našich podmienkach si treba uvedomiť, že snaha o akúsi jedinú pravdu tu je, že tieto, tieto procesy tu prechádzajú a sú prítomné v našej spoločnosti. A myslím si, že práve tá história, tá naša skúsenosť by nás mala viesť k tomu, aby sme boli veľmi opatrní, aby sme sa, aby sme sa nepustili na ten tenký ľad, kedy budeme hovoriť, že len toto je pravda a všetci, ktorí hovoria niečo iné a snažia sa o diskusiu, nemajú právo na tento názor. Takže naozaj ďakujem za takýto postreh. Za takto začatú debatu, pretože je na mieste byť opatrný, je na mieste poukazovať na to.
Kollár, Boris, predseda NR SR (2023-03-28):
Prosím, prezentujme sa a hlasujeme. Poprosím pána poslanca Pčoligriniho, aby nevyrušoval. (Smiech v sále.) (Hlasovanie.) Prítomných 138 poslancov, za 92, proti žiadny, zdržalo sa 39, 7 nehlasovali. Uvedený návrh sme schválili. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú, pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Šudík, Tomáš, poslanec NR SR (2022-02-22):
Pán Eštok, vy ste taká štekajúca čivavka v HLAS-e, ktorej po rozume behajú len prostitútky a prostitúti. Ale ja si dobre pamätám, ako ste ako vedúci Úradu vlády rozdal vyše miliónov eur na odmenách pre zamestnancov a jednému ste dokonca dali 30-tisíc eur. Však to je hanba. Viete, za koľko ľudia pracujú v chudobných regiónoch? Za 600, 700 eur mesačne! A vy si na odmenách rozdávate 30-tisíc eur! Ale však to je taká vaša práca sociálneho demokrata. Ale nesmieme zabudnúť ani na verejné obstarávanie na stravné lístky, ktoré ste robili a ktoré ste tak pekne prihral Kmotríkovi. A teraz Úrad vlády musí platiť mnohotisícové pokuty len za to, čo ste vy na Úrade vlády robili. To je taký váš smerácko-hlasácky postoj, ako to treba robiť. Ale aj napriek... (Reakcie z pléna.) Nemusíte mi skákať do reči, pán Šutaj Eštok a pán Erik. Ale aj napriek tomu všetkému tu bez hanby vystupujete, nadávate, to je taká tá vaša tradičná politika. Ďakujem.
Beluský, Martin, poslanec NR SR (2021-12-10):
Ďakujem, pán predseda. Len v rámci nejakej korektnosti chcem navrhnúť, je tu prítomný pán minister, môže predsa otvoriť znovu rozpravu v druhom čítaní, môže to pani poslankyňa znovu predložiť, nevidím v tom žiadny problém, netreba zvolávať ústavnoprávny výbor. Ďakujem. (Reakcie z pléna.)
Budaj, Ján, poslanec NR SR (2017-09-13):
Tak aspoň, prosím vás, poďakovanie mi dovoľte vysloviť. Tak práve som začal vetu, že, vážené poslankyne a poslanci, apelujem na vás, aby ste radšej otvorili debatu o tom, čo ÚPN, teda v čom sa má naozaj zlepšiť, a verte, kým sa tá debata uskutoční a pripraví sa skutočne dobrý zákon o ÚPN, tak bude dosť času na to, aby sa vyslovili aj výhrady k tomu, k tým dielčím konfliktom, ktoré sa v ústave vyskytli.
Jurinová, Erika, podpredsedníčka NR SR (2015-09-16):
Pán poslanec Jarjabek.
Kubánek, Stanislav, poslanec NR SR (2014-05-29):
Pán predseda, teraz dajte hlasovať o pozmeňujúcom a doplňujúcom návrhu Miroslava Beblavého.
P. Hrušovský, predseda NR SR: (2004-06-14):
Vyhlasujem 27. schôdzu za skončenú. Dovidenia zajtra na slávnostnej schôdzi pri príležitosti inaugurácie prezidenta Slovenskej republiky. (Rokovanie 27. schôdze NR SR sa skončilo o 18.09 hodine.)
B. Bugár, podpredseda NR SR: (2005-10-27):
S. Zubo, poslanec: Pán podpredseda, ja veľmi pekne ďakujem za vašu ochotu odpovedať na túto otázku, ktorú som dal pánovi premiérovi, ale dal som ju pánovi premiérovi, nie vám. A preto s vaším dovolením túto otázku zopakujem, keď bude prítomný a dúfam, že dovtedy aj masmédiá prinesú ďalšie informácie, ktoré v súčasnosti presakujú, a ďalšie poznatky o tom, aké dôvody viedli pána Kaníka, že opustil kreslo ministra sociálnych vecí. Druhý dôvod, prečo nedávam vám doplňujúcu otázku, je ten, že to pôvodné školenie, ktoré ste tu opakovane už predviedli pri prvej otázke, je dostačujúce na to, aby sa celá spoločnosť presvedčila o vašich schopnostiach demagogicky ovplyvňovať spoločenské vedomie. Ďakujem.
Kočiš, Eduard, poslanec NR SR (2021-03-30):
Ďakujem pekne za slovo, pán predsedajúci. Pán kolega Viskupič, naozaj musím súhlasiť s tvojím bodom do tejto rozpravy, nakoľko sa hneď dotknem prvej veci, ktorú si spomínal, a to je nenosenie rúšok a respirátorov vo vonkajšom prostredí, nakoľko, ako si správne poznamenal, situácia sa nám zlepšuje, počasie sa nám stáva príjemnejším, znesiteľnejším, to znamená, že je veľký problém v tomto, by som už povedal, v teplom jarnom počasí tieto respirátory a tieto ochranné prostriedky nosiť a bolo by veľmi dobré sa týmto problémom začať zaoberať. Čiže veľmi kvitujem túto tvoju poznámku. Čo sa týka odkladov dane pre prevádzkovateľov hazardných hier alebo kasín, alebo kadejakých iných inštitúcií, ktoré sa týmto segmentom podnikania zaoberajú, áno, súhlasím, je to segment podnikania, ktorý takisto zamestnáva nemalé množstvo ľudí, nemalú zložku populácie a bolo by veľmi vhodné sa zaoberať nielen nimi, ale ja by som navrhoval zaoberať sa všetkými podnikateľmi, všetkými živnostníkmi, ktorí z dôvodu tejto pandémie nemohli vykonávať svoje podnikanie, a bolo im neumožnené vykonávať svoju činnosť, čiže produkovať zisk, čiže ja by som sa zameral možno aj na všetkých ostatných podnikateľov, ostatných živnostníkov a drobné prevádzky, ktoré naozaj nemohli tento zisk vykonávať a bolo by možno vhodné sa zaoberať, aby túto daň zaplatili tiež do konca roka, nielen do konca zúčtovacieho obdobia. A inak môžem zase len poďakovať, čiže kultivovaný prejav a dôstojné predloženie tohto tvojho predkladaného návrhu zákona. Čiže naozaj veľmi pekne ďakujem.
Susko, Boris, poslanec NR SR (2021-05-11):
Ďakujem pekne za slovo, pán predsedajúci. Chcel by som sa vyjadriť, pán poslanec Ferenčák, k vášmu návrhu s porovnaním návrhom pani navrhovateľky, myslím pozmeňovacím návrhom. Domnievam sa, že váš pozmeňujúci návrh je lepší, a to z jedného dôvodu takého legislatívnotechnického alebo právneho, pretože pani poslankyňa Kozelová navrhuje doplniť § 7 ods. 1, kde, ktorý znie, že z rozpočtu obce sa uhrádzajú, a sú tam vymenované, aké, aké náležitosti sa uhrádzajú, čiže je to obligatórna náležitosť, ale tu sa chce, pokiaľ som to správne pochopil, v obidvoch tých návrhoch je cieľ rovnaký, sa chce zaviesť možnosť. A túto možnosť rieši ods. 2, kde sa už dnes v platnom znení zákona hovorí, že z rozpočtu obce sa môžu poskytovať dotácie a tak ďalej. Čiže zdá sa mi ten váš návrh právne prijateľnejší, že sa do dnes už v právnej úprave platnom znení obligatórnych možností dopĺňa ďalšia obligatórna možnosť, ako dopĺňať do ustanovenia ods. 1, kde sú, pardon, do fakultatívnych, pardon, ospravedlňujem sa, ako do ods. 1, kde sú už dnes obligatórne možnosti, a tam dopĺňať nasilu fakultatívnu možnosť zaviesť nejaké financovanie na základe teda možnosti. Čiže zdá sa mi, že ten váš návrh je právne, právne lepší, ale keďže, keďže na hlasovaní sa jeden s druhým bude vylučovať, je možné prijať len jeden, tak by som odporučil, keby ste sa s pani navrhovateľkou dohodli, aby buď sa z toho spravil jeden návrh, alebo aby ste sa potom dohodli, že ktorý sa stiahne a ktorý sa hlasuje, lebo ak sa odhlasuje ten prvý, tak ten druhý, ktorý je možno lepší, sa o ňom už nebude môcť hlasovať. Ďakujem.
Pleštinská, Zita, poslankyňa NR SR (2022-10-19):
Ďakujem, pán predseda. Vážené kolegyne, vážení kolegovia, zápisnica o výsledku tajného hlasovania o návrhu na voľbu podpredsedu Národnej rady Slovenskej republiky, ktoré sa konalo 19. októbra 2022. Na tajné hlasovanie o návrhu na voľbu podpredsedu Národnej rady Slovenskej republiky bolo vydaných a poslanci si osobne prevzali 103 hlasovacích lístkov, teda na voľbe bolo prítomných 103 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedu Národnej rady Slovenskej republiky 47 poslancov neodovzdalo hlasovacie lístky. Zo 103 odovzdaných hlasovacích lístkov boli 2 neplatné. Zo 101 platných hlasovacích lístkov overovatelia zistili, že o návrhu na voľbu Petra Pčolinského za podpredsedu Národnej rady Slovenskej republiky hlasovalo za 85 poslancov, proti 6 poslancov, zdržalo sa 10 poslancov. Na voľbu podpredsedu Národnej rady Slovenskej republiky je potrebný súhlas nadpolovičnej väčšiny všetkých poslancov. Overovatelia konštatujú, že v tajnom hlasovaní bol za podpredsedu Národnej rady Slovenskej republiky zvolený Peter Pčolinský. Overovatelia poverujú svojho člena Zitu Pleštinskú oznámiť výsledok hlasovania Národnej rade Slovenskej republiky. (Potlesk.)
Laššáková, Jana, podpredsedníčka NR SR (2014-11-09):
Pani poslankyňa Hufková.
Blaha, Ľuboš, podpredseda NR SR (2024-06-11):
Pýtam sa, či sa chce niekto prihlásiť do rozpravy ústne. Nie je tomu tak. Takže vyhlasujem rozpravu za skončenú. Chce k rozprave zaujať stanovisko navrhovateľ? Nie je tomu tak. Spravodajca? Takisto nie. Prerušujem rokovanie o tomto bode programu. Takže budeme pokračovať druhým čítaním o vládnom návrhu zákona, ktorým sa mení a dopĺňa zákon č. 143/1998 Z. z. o civilnom letectve, letecký zákon, a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona má parlamentnú tlač 214. Spoločná správa výborov má tlač 214a. Poprosím ministra dopravy Slovenskej republiky Jozefa Ráža, aby vládny návrh zákona odôvodnil. [Rokovanie v druhom čítaní o vládnom návrhu zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 214.]
Galko, Ľubomír, poslanec NR SR (2015-11-24):
Ďakujem pekne. Ja by som si dovolil niekoľko poznámok povedať. Ja súhlasím s kolegom Lipšicom, že zákon zvyšuje riziko úniku utajovaných skutočností, pretože, kolegovia zo strany SMER, idete pustiť poslancov bez previerky do živých spisov. My sme tu mali poslanca, ktorý ani po dvoch rokoch nepoznal rozdiel medzi koalíciou a opozíciou. Mali sme tu poslanca, ktorý svojho cigánskeho soka v láske naložil do auta a odviezol do garáže a tam ho zmlátil. A vy takýchto ľudí idete pustiť do živých spisov, do živých prípadov. Ešte jednu poznámku by som povedal k tomu, čo hovoril kolega Lipšic, týkajúcu sa toho, že toto je antiteroristický zákon. Toto nie je antiteroristický zákon, toto je teroristický zákon. Však si zoberte toho alobalového poslanca strany SMER Jánoša, kolega Lipšic tu o ňom hovorí, veď to je terorista. Jánoš je terorista. On terorizoval svojich blízkych, svoju manželku, svoju dcéru. Podľa jej vyjadrenia dokonca ju nútil sa fotiť s jeho zbraňami. Bohvie, koho by ešte terorizoval, keby sa to nebolo prevalilo. A takýchto ľudí vy idete pustiť do živých spisov, takýchto ľudí vy idete pustiť do živých prípadov. A ja vám garantujem, že keby sa robili tie bezpečnostné previerky a robil sa ten polygraf, tak by takýto poslanec bol odhalený. Z toho dôvodu my podporíme pozmeňujúce návrhy kolegu Lipšica ale ten zákon ako taký podporiť nemôžeme, pretože obzvlášť v dnešnej dobe je ten návrh zákona zlý a je mimoriadne nebezpečný. Je to teroristický zákon, nie antiteroristický. Ďakujem pekne.
Tomáš, Erik, poslanec NR SR (2021-10-06):
Ďakujem všetkým mojim opozičným kolegom za doplnenie. Naozaj dôležitá je aj tá stabilizácia a stabilita štátnej správy. Nejde len o to, že pôjdu a budú cez tento zákon vyhadzovať ľudí, profíkov sami, ale vieme dobre, že mnoho profesionálov už samých od seba radšej odišlo. A ja sa obávam, že potom, čo príde nejaká vláda, bude mať veľa čo naprávať. A obávam sa aj to, že tí ľudia už skončili v nejakej súkromnej sfére a nebudú sa chcieť za týchto okolností ani vracať do štátnej správy. Pani koaličná kolegyňka, ja som už aj povedal, že čerpám nielen, nie sú to len naše proste reči, resp. nie sú to len naše vety, ale čerpám zo zdrojov. A keď vám nestačí ani Rada pre štátnu službu, tak vám opäť odcitujem to, čo hovorila Európska komisia. V čase, keď sme my zavádzali novelu zákona o štátnej službe, bolo to potrebné prijať, bolo to potrebné prijať a profesionalizovať štátnu správu, pretože inak nám nepreplatia, nevyplatia eurofondy. Tak ja neviem, o čom tu teraz vy vlastne tárate, prepáčte, niekto vám to asi napísal, lebo ste to čítali, ale ja mám rád odbornú, vecnú diskusiu. A ďalšia vec, keď vy hovoríte, že budete, že dovediete svojich vlastných odborníkov a profesionálov, tak to sa nad tým musím pousmiať, pretože vy ešte aj idete znižovať kvalifikačné predpoklady na jednotlivé tabuľky, len aby teda ste tu vôbec niekoho dovliekli. Je to naozaj smiešne, je to naozaj smiešne a je to v rozpore s vašimi predvolebnými sľubmi. Hovorím, je to ďalší generálny volebný podvod na občanoch.
Blanár, Juraj, podpredseda NR SR (2021-06-18):
Tak teraz má slovo pán poslanec Peter Dobeš s faktickou poznámkou.
Pellegrini, Peter, predseda NR SR (2014-12-11):
Vážené panie poslankyne, vážení páni poslanci, prosím, aby ste zaujali miesto v rokovacej sále. Budeme pokračovať hlasovaním o prerokovaných bodoch. Ešte predtým, ako vám dám slovo pre procedurálne návrhy, dovoľte, aby som pozdravil žiakov, pedagógov a rodičov zo základnej školy z Partizánskej Ľupče. Vitajte u nás v parlamente. (Potlesk). S procedurálnym návrhom pán poslanec Matovič.
B. Bugár, podpredseda NR SR: (2002-05-21):
J. Tuchyňa, poslanec: Ďakujem, pán podpredseda, za slovo. Vážené kolegyne, kolegovia, budem veľmi stručný. Minulý týždeň sme boli so skupinou alebo lepšie povedané štyria poslanci Národnej rady na konferencii poslancov Veľkej Británie, zaoberajúcej sa dozorom nad spravodajskými službami. Na naše otázky, ale všeobecne v tejto rozprave sa viedla otázka i dozorov a odpočúvaní spravodajskými službami súkromných alebo teda fyzických osôb, právnických osôb a tak ďalej. Chcem povedať tejto snemovni, že vo Veľkej Británii platí všeobecne takáto zásada a takýto zákon: Jednoducho odpočúvanie občana Veľkej Británie sa môže udiať len na príkaz, podotýkam, na príkaz sudcu. Takže žiadne 24-hodinové lehoty, žiadne súhlasy, ale príkaz sudcu. Prosím, aby sme aj my zvážili jednoducho a zatiaľ podporili Langošov návrh v tomto smere, pretože ten sa blíži k tejto skutočnosti. Ďakujem.
Jurinová, Erika, podpredsedníčka NR SR (2012-06-29):
Ďakujem. Reakcia na faktické poznámky, pán poslanec Matovič.
J. Halecký, poslanec: (2007-11-27):
Chcem však poukázať aj v súvislosti s tým, že sme hovorili o dôchodkovom zabezpečení, že z tohto fondu je možné, aby zamestnávateľ použil prostriedky aj pri doplnkovom dôchodkovom poistení, čo je zase oblasť, ktorá zlepšuje postavenie zamestnancov v tejto finančne náročnej dobe. Ďakujem.
Grendel, Gábor, podpredseda NR SR (2022-09-21):
Dve faktické poznámky na vaše vystúpenie. Ako prvý – pán poslanec Milan Vetrák.
M. Číž, podpredseda NR SR: (2007-02-09):
(Hlasovanie.) Prítomných  124 poslancov, za návrh 75 poslancov, proti 6 poslancov, zdržalo sa 43 poslancov. Konštatujem, že tieto návrhy sme schválili. Ďalej.
Paška, Pavol, predseda NR SR (2013-03-15):
Pán spravodajca, pán Poliačik.
M. Číž, podpredseda NR SR: (2007-10-25):
Zapnite, prosím, mikrofón pánovi poslancovi Jánošovi.
Bublavý, Dušan, poslanec NR SR (2012-07-31):
Ďakujem pekne za slovo. Ak niekoho teší, že prišla kríza, tak asi to nemôže byť s ním všetko v poriadku. Ak niekto kritizuje stranu SMER – sociálna demokracia, že podporila štátny rozpočet, tak zase nie je zodpovedný politik. Ja len toľko.
Pfundtner, Edita, poslankyňa NR SR (2011-06-28):
Nie, ešte musím dať návrh, pán predsedajúci.
Kollár, Boris, predseda NR SR (2020-06-04):
Vážené dámy, vážení páni, máme tunák procedurálny návrh pána poslanca Benčíka. Pán Benčík, nech sa páči, máte slovo.
Vaľová, Jana, poslankyňa NR SR (2016-10-19):
Teraz poprosím, pán podpredseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Dajte o tom hlasovať.
Kremský, Peter, poslanec NR SR (2022-10-19):
Jasne, ďakujem za pripomienky. Vážim si ich. Marián, ako v týchto veciach súhlasím. Len zase tiež si ma obvinil, že som povedal niečo, čo som nepovedal. Ja som nepovedal, že v samom zákone sa nič nemení. Samozrejme, že sa mení sadzba, to si už povedal aj ty. Ja som povedal, že v zozname tých jednotlivých oblastí regulovaných odvetví sa nemení nič okrem tých troch, ktoré som ja spomínal. Čiže to, čo si ty hovoril, že poštové služby a elektronické komunikácie, tam sa naozaj nič nemení. A, Tomáš Lehotský, samozrejme, že tá firma platí daň, pretože odvod sa dáva zo zisku pred zdanením, ale zas to je úplne iná kategória, takže tam by som nemiešal hrušky s jablkami. (Reakcia z pléna.) Áno. (Reakcia z pléna.) No áno, ja som povedal mesačne, hej, však krát dvanásť, tak je to ročne.
P. Hrušovský, predseda NR SR: (2003-12-11):
vládny návrh zákona o letiskových spoločnostiach a o zmene a doplnení zákona č. 143/1998 z. z. o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z. (tlač 455). Nech sa páči.
A. Záborská, poslankyňa: (2003-04-24):
Z. Martináková, podpredsedníčka NR SR: Pán poslanec Miššík – faktická poznámka.
Glváč, Martin, podpredseda NR SR (2018-01-30):
Pán poslanec Bagačka.
P. Hrušovský, predseda NR SR: (2003-09-17):
(Hlasovanie.) 131 prítomných, 97 za, 10 proti, 24 sa zdržalo. Návrh sme schválili. Ďakujem pánovi poslancovi Čížovi. Prosím pána poslanca Muránskeho, aby uvádzal hlasovanie k vládnemu návrhu zákona o štátnej správe starostlivosti o životné prostredie a o zmene a doplnení niektorých zákonov . Pán poslanec Muránsky, nech sa páči.
Jurinová, Erika, podpredsedníčka NR SR (2013-09-11):
Prepáčte, pán poslanec, prosím vás o kľud v miestnosti, vyrušujete.
Zmajkovičová, Renáta, podpredsedníčka NR SR (2014-02-05):
Faktické poznámky, jedna faktická poznámka. Uzatváram možnosť prihlásiť sa. Pani poslankyňa Nicholsonová.
Paška, Pavol, poslanec NR SR (2013-10-30):
(Hlasovanie.) 129 prítomných 47 za, 45 proti, 33 sa zdržalo, 4 nehlasovali. Ani tento návrh sme nepostúpili. Pán poslanec Poliačik uvedie v prvom čítaní hlasovanie o návrhu pani podpredsedníčky Eriky Jurinovej na vydanie zákona č. 7 o konkurze a reštrukturalizácii. Je to tlač 739. (Hlasovanie o návrhu poslankyne Národnej rady Slovenskej republiky Eriky Jurinovej na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov , tlač 739.)
Habánik, Jozef, poslanec NR SR (2023-03-17):
Ďakujem pekne a ďakujem za všetky faktické poznámky. Ja som uviedol tú situáciu tej diferencie medzi týmto návrhom zákona a vládnym návrhom zákona o výchove a vzdelávaní preto, aby sme si uvedomili, že obe právne normy by mali nadobudnúť účinnosť v rovnakom čase a cieľom naším by malo byť, aby normy, ktoré táto snemovňa schváli, boli vykonateľné, realizovateľné, aplikovateľné v praktickom živote a aby sme teda nekomplikovali vyučovací proces učiteľom, nekomplikovali ho zriaďovateľom, nekomplikovali ho riaditeľom škôl, všetkým tým, ktorí sa teda o tento pedagogický proces starajú a ho zabezpečujú. Preto som na to upozornil a budeme to musieť proste riešiť v rámci rozpravy k vládnemu zákonu o výchove a vzdelávaní, ktorý poznáme pod skratkou školský zákon, aby sme nejakým spôsobom neurobili chybu v rámci rámcového učebného plánu, ktorý je nejakým spôsobom navrhnutý, a myslím si, že je tam priestor na jeho výraznú, výraznú, výraznú obmenu, pretože ísť do rizika zavádzania cyklov tak, ako sú navrhnuté a nemáme na to ešte pripravené učebnice, nemáme dotiahnuté niektoré kurikulárne, kurikulárne veci, môže spôsobiť práve tieto problémy a aj myšlienky, ktoré sú správne a ktoré sú dobré, potom budú, alebo respektíve nebudú realizovateľné v pedagogickom procese. Ďakujem.
Pčolinský, Peter, podpredseda NR SR (2023-06-15):
Ďakujem. Ja vás len chcem, páni poslanci, poprosiť, kritizujte čokoľvek, len neprekračujte nejakú tú osobnú hranicu. Fakt, osobné útoky pán minister si nezaslúži, si povedzme rovno, je tu mesiac aj s cestou, čiže fakt od osobných útokov sa stráňte. Kľudne kritizujte, ale neprekračujme nejakú mieru slušnosti. S ďalšou faktickou pán poslanec Kočiš.
Glváč, Martin, podpredseda NR SR (2019-05-13):
Ďakujem. Otváram rozpravu, do rozpravy som nedostal žiadnu písomnú prihlášku a pýtam sa, či sa chce prihlásiť niekto ústne. Nie je tomu tak, končím možnosť prihlásiť sa a vyhlasujem rozpravu za skončenú. Vážené panie poslankyne, vážení páni poslanci, pri príležitosti dnešnej oficiálnej návštevy predsedu cyperského parlamentu pána Demetrisa Syllourisa s delegáciou v Národnej rade bude dnes o 16.00 hod. vo vstupnom foyer otvorená výstava organizovaná Veľvyslanectvom Cyperskej republiky. Kto máte záujem, nech sa páči, vaša účasť bude vítaná, ďakujem. Pán navrhovateľ nechce zaujať stanovisko, spravodajca už je mimo, takže poprosím o termín hlasovania. Dnes o 17.00 hod. pravdepodobne, áno? (Súhlasná reakcia pléna.) Ďakujem. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Petra Pamulu a Štefana Zelníka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1349, návrh na jeho pridelenie na prerokovanie výborom je v rozhodnutiach č. 1423 a 1480. Dávam slovo poslancovi Pamulovi, aby návrh zákona uviedol, nech sa páči. (Krátka pauza a zaznievanie gongu.) Dáme pánovi poslancovi minútu... Á, to je ale pán spravodajca, pán poslanec Pamula. Tak namiesto... Nech sa páči. Tak namiesto pána poslanca Pamulu, pán poslanec Zelník, nech sa páči. (Rokovanie o návrhu poslancov Národnej rady Slovenskej republiky Petra Pamulu a Štefana Zelníka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 1349.)
Blaha, Ľuboš, podpredseda NR SR (2023-11-16):
Igor Matovič, pán poslanec, nech sa páči, máte slovo.
Číž, Miroslav, podpredseda NR SR (2015-12-04):
Pán poslanec Hlina.
P. Hrušovský, podpredseda NR SR: (2002-06-26):
Páni poslanci, pristúpime k hlasovaniu o bode 1 zo spoločnej správy s odporúčaním gestorského výboru neschváliť ho. O patentoch. (Hlasovanie.) Prítomných je 90 poslancov, za 9, proti 60, zdržalo sa 19, nehlasovali 2. Neschválili sme uvedený bod zo spoločnej správy. Ďalší návrh.
V. Veteška, podpredseda NR SR: (2007-05-10):
Otváram všeobecnú rozpravu. Písomne som prihlášky do tejto rozpravy nedostal žiadne. Pýtam sa, kto sa hlási ústne do rozpravy. Nikto sa nehlási. Vyhlasujem všeobecnú rozpravu za skončenú a prerušujem rokovanie o tomto bode programu. Budeme pokračovať ďalším bodom, je to prvé čítanie o vládnom návrhu zákona o podmienkach evidencie verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon) . Vládny návrh ste dostali ako tlač č. 231. Návrh na jeho pridelenie a prerokovanie vo výboroch máte v rozhodnutí č. 233. Teraz prosím pána ministra kultúry Slovenskej republiky Marka Maďariča, aby vládny návrh zákona uviedol.
Bugár, Béla, podpredseda NR SR (2011-04-01):
Pán poslanec Rafaj.
Bugár, Béla, podpredseda NR SR (2017-02-07):
Dobre, ďakujem, ďakujem veľmi pekne za pochopenie. Prerušujem rokovanie o tomto bode programu a po voľbách, aj tajných, budeme pokračovať s týmto bodom. A teraz pristúpime k rokovaniu o návrhu na voľbu kandidátov na člena disciplinárneho senátu (tlač 419). Prosím teraz povereného člena ústavnoprávneho výboru pána poslanca Tibora Bernaťáka, aby podľa § 39 ods. 8 zákona o rokovacom poriadku informoval Národnú radu o tomto bode a zároveň samozrejme informoval aj o tom, že akým spôsobom prebehne táto voľba. Nech sa páči.
Ďuriš Nicholsonová, Lucia, podpredsedníčka NR SR (2018-06-18):
Pani poslankyňa Grausová.
Blanár, Juraj, podpredseda NR SR (2022-10-06):
Evidujem, pani poslankyňa, vašu prihlášku do rozpravy. Ešte predtým, ako ju otvorím, dávam teraz slovo pani poslankyni Martine Brisudovej, aby ako spravodajkyňa za navrhnutý gestorský výbor pre verejnú správu a regionálny rozvoj predniesla spravodajskú informáciu. Nech sa páči.